ming030890/wiki-yue-high-quality huggingface dataset:
法蘭仙納杜拉

法蘭仙納杜拉（英文：Frank Sinatra，1915年12月12號—1998年5月14號）係美國歌手同電影演員，憑1954年電影《紅粉忠魂未了情》攞奧斯卡最佳電影男配角獎。
火衞一

火衞一（Phobos）係火星嘅其中一粒衞星，平均直徑約莫22.2公里，響1877年發現。佢係火星最大、離火星最近嘅衞星。
火衞二

火衞二（Deimos）係火星嘅其中一粒衞星，平均直徑約莫12.6公里，喺1877年發現。
火警鐘

火警鐘係指探測到火或者煙等火燭相關嘅嘢嗰陣會響嘅系統。
火車將軍

《火車將軍》（英文：The General）係1926年美國喜劇默片。伯士達傑頓主演。
火車模擬器

火車模擬器（train simulator）顧名思義指俾玩家模擬揸火車喺鐵路上面行嘅模擬遊戲。除咗交通工具模擬嘅成份之外，火車模擬器仲成日會加入經營遊戲嘅成份，即係話會俾玩家設計火車站、設計火車路線、甚至係管理火車路線嘅營運呀噉。例子可以睇《微軟模擬火車》（Microsoft Train Simulator）。
火車站

火車站（英文：Train station或者Railway station），舊稱火車頭，係一啲畀火車上落客貨嘅地方。因為火車響鐵路上面行，所以會最少起到畀上落客貨同鐵路有關嘅設施。如果夾埋名來用，就叫車站或者站。
每個站理論上都應該可以上落到人同貨，不過家下就少好多呢啲站，通常貨都係留響大站度上落。火車站會起響鐵路側邊，又或者鐵路頭尾，即係火車總站。如果有客上落，通常唔少得有月臺，個臺起得高到等客行得方便啲、安全啲。月臺可能會搭埋好多嘢，好似有行人天橋、行人隧道、路口畀人過路。上面會搭埋個蓋、售票處、長凳。響大站甚至有好多公用嘅建築物同樓。
火車站好多都會報埋班次。等客知到下個站之間有乜變動。
某啲站會夾埋車廠，可以用收起火車，亦都可以幫火車加補充一下，同埋簡單咁整下火車。有時重會有幾條唔同鐵路夾埋一個站，等客可以轉火車去第二度。有時唔單火車，重會同電車、巴士、輕軌鐵路、渡輪、飛機等等夾埋。
王茂林

王茂林，在香港台裔商人，來自台南，健力制衣企業有限公司總裁，曾經任職港澳台灣同鄉會理事、會長、副會長等職位。

兩岸認同立場
佢曾經話，自己會將小孩送回台灣當兵，覺得佢係台灣人就應該返去當兵。
王茂蕾

王茂蕾（1976年11月27號—），湖北武漢人，中國男演員，喺中央戲劇學院導演系畢業，而家係歡娛影視旗下嘅演員。佢因為喺《延禧攻略》入面飾演奸角袁春望，受到觀眾唔少嘅關注。
王苗

王苗（粵拼：wong4 miu4；簡化字：王苗；1989年5月24號—2018年1月1號）係中國大陸嘅男演員，北京人。2013年出道，曾經拍過《胭脂債》、《獵靈師之鎮魂石》、《空中屍變》、《諸神下凡二天宮戰神》、《誰的青春不叛逆》、《陽光下的舞者》呢啲電影，及《迫在眉睫》同《警察日記》劇集先至出名。
王苗喺2018年1月1號中午因患胃癌，喺河北保定涿州死咗，終年28歲。
王若伊

王若伊（Royi Wang，1988年2月6號—）係中國大陸演員同模特兒，河南駐馬店出世，2007年考入北京中央戲劇學院，2009年出道，主要拍網劇同電影。
王若琪

王若琪（Takki Wong，1985年3月28號—）係香港女歌手。2008年正式加入樂壇。佢由歌唱老師韋綺姍介紹給當時嘅經理人認識而入行。
王若麟

王若麟（粵拼：wong4 joek6 leon4；1980年6月26號—），係中國大陸男主持人、演員、藝人。佢本科喺中國政法大學法學專業畢業，之後攞到香港城市大學國際經濟法學碩士學位，再喺中央戲劇學院進修戲劇表演。2006年，佢加盟香港鳳凰衛視做新聞主播。
王莽

王莽（粵拼：wong4 mong5，前45年—23年10月6號），字巨君，係中國新朝皇帝，公元9年到23年在位。佢搞過王莽變法，推新政。

生平
王莽因為屋企人嘅關係上位，曾經做過黃門郎、射聲校尉。綏和元年（公元前8年），38歲嘅王莽（當時嘅封號係新都侯）繼承咗大司馬個位。
王莽係一個好識得做騷嘅人。佢成日將自己嘅俸祿分畀自己嘅門客同一啲窮人。又一次王莽其中一個仔殺死自己屋企家奴，王莽逼佢個仔自殺，得到當時人嘅稱讚。
公元1年，王莽經過幾次推辭，接受咗「安漢公」呢個爵位，將俸祿轉封畀兩萬幾人。
元始三年（3年），王莽將自己得15歲嘅女嫁畀12歲嘅漢平帝。隔一年漢平帝就立咗王莽個女做皇后。到5年，王莽用毒酒毒死咗得14歲嘅女婿漢平帝，然後立咗只得兩歲嘅孺子嬰做皇太子。就喺呢個時候不斷有人用各種名義叫王莽上台登基。結果喺居攝三年（公元8年），王莽廢咗孺子嬰，再喺第二年正式登基，改國號為「新」，改年號「始建國」，立王臨做皇太子。
王莽坐上皇帝個位之後，依照周朝嘅制度推行新政，換咗好多貨幣，改晒啲官名；恢復井田制，叫「王田制」；將一啲行業轉為國營。由於政策好多都不切實際（離地），好多百姓唔妥王莽，一啲貴族開始乘機起兵反王莽。
17年地方出現赤眉兵同埋綠林兵嘅大規模反抗，史稱「綠林、赤眉起義」。
23年王莽正喺度舉行大典，同年綠林軍攻入京城長安，王莽喺混亂中畀人（有人話係生意人杜吳）殺死，新朝滅亡。在位15年，終年69歲。
佢被校尉公賓就斬首，吊喺宛市嗰度，佢嘅頭顱被東漢同魏晉朝廷收藏，直至西晉嗰陣（295年），洛陽武庫火燭，燒嗮佢嘅頭顱。

評價
王莽係中國史上第一個通過篡位做皇帝嘅人。因為傳統儒家「忠君愛國」嘅觀念，王莽畀人鬧得好犀利。好似《漢書》就將王莽列為「逆臣」。
錢穆喺《國史大綱》入面話，王莽嘅失敗，最主要在於佢嘅政策「多迂通而不合實情處」。
王若琳

王若琳（英文：JoannaWang，1988年8月1號—），喺臺灣出世，並且喺美國長大嘅唱作人。

家庭
佢爸爸王治平係臺灣嘅製作人，阿媽係臺灣流行音樂填詞人范中芬。雖然爸爸做過唔少暢銷專輯，但係王若琳咗嘅往往係比較冷門嘅音樂類型。呢樣嘢令王若琳喺爸爸嘅期望同自己嘅夢想之間中掙扎，王若琳亦曾經話呢樣嘢令佢面對唔少壓力。

語言能力
喺美國長大嘅佢，能夠講流利英文同埋良好嘅華語。佢亦識少少日文同葡萄牙文。佢喺2015年12月喺日本演唱嘅時候同日本歌迷用簡單日文交流，又演唱日語歌曲《チキチキバンバン》同埋喺2008年喺節目《週日狂熱夜》第57集入面演唱葡萄牙語歌曲《Take Me To Aruanda》。
江添建次郎

江添建次郎（1982年8月25號—）係日本足球員，司職後衞，效力過大阪櫻花，富山勝利，及佐川印刷。
江湖尺牘分韻撮要合集

《江湖尺牘分韻撮要合集》，係大清書籍，查實係兩部書合集。書每版分上下一半。上半係江湖尺牘，下半係分韻撮要。書大小適中，方便舟車，行走江湖，所以冠以江湖之名。《江湖尺牘》係吳郡虞學圃著，而《分韻撮要》係武溪溫岐石著。
江湖尺牘分四卷，而分韻撮要分卅三部。
一八五六年，美國人衞三畏據此書出咗本《英華分韻撮要》。
江湖

江湖係一種中國民間社會，多數講係遠離官方嘅民間組織同勢力，有自己一套規矩，有時甚至漠視法律。江湖有說起源自周圍去賣藝、賣武技人，成日經水路來往各個江湖。因為到處維生，唔容易俾官府管，後尾產生武俠、武林、黑社會嘅意思。古代中國雖然係中央集權制，但係地方治安好多時都係靠民間組織自保，所以有江湖發展嘅空間。

廣義嘅解釋
江湖有好多意思。因為有武俠小說嘅流行，唔少人會覺得，以前嘅江湖一定係關於武林，有好多武林高手不斷以命相搏想成為天下第一，而今日嘅江湖就一定係同黑幫有關，幫會之間互相鬥爭廝殺要成為最高霸主，總之就係充滿血腥嘅地方；但原來江湖唔一定係以上呢兩種，唔一定有血腥，可以咁講：喺同一個領域裏面活動嘅人，不論國界，不分膚色，總之佢哋之間係存在競爭，唔理係生存抑或名利之爭，良性定係惡性之爭，都可以稱嗰個領域為一個江湖。

概念
江湖照字面睇係「江川」同「湖泊」嘅合稱，裏面匯合咗來自唔同地方嘅水，當水入咗江、湖之後，不論流向、遭遇都冇人會知道；有可能被人挑咗去種田，有可能俾動物飲，俾植物吸收咗，又可能會被蒸發變成水蒸氣消失喺江、湖中……。
將呢個概念引申出嚟，將江湖比喻為一個群體小社會，而擁有相同或類似目標嘅人就好似江湖中嘅好多好多滴水，不斷喺個小社會裏面打滾，為喺呢個空間生存而迎接一切嘅挑戰，冇人會知道當自己入咗江湖之後會遇到咩遭遇，亦唔知有咩後果，會闖出名堂？定係寂寂無聞而無聲引退……？
所以一路以嚟都有好多唔同嘅句子詞語同江湖有關，好似：
「名震江湖」：即係喺一個領域裏面打出名堂，個大名全天下人都聽過；
「江湖路險」：即係話個領域危機四伏，要力爭上游係會遇到好多危險；
「血染江湖」：即係喺個領域裏面中咗招；
「江湖不歸路」、「人在江湖，身不由己」：有好多領域唔係話可以話唔玩就唔玩，入咗去就冇得返轉頭；又或者有時有啲嘢係好想做，或者好想退出，但係身邊嘅嘢令到自己唔可以話想點就點，冇選擇餘地。
……等等。

相關嘅書刊同媒體產品
喺香港有一套名為江湖嘅電影，係講關於香港黑社會嘅故事；由香港藝人劉德華同埋張學友主演。
至於香港武俠小說家金庸（原名查良鏞，人稱查大俠），其中亦有一部作品叫做【笑傲江湖】。要解釋呢個書名嘅意思，其實即係「輕鬆寫意咁喺武俠嘅領域裏面生存」；當然如果話真係想「笑傲江湖」，咁必須要有一身嘅真本事先得啦。

相關詞語
港澳傳媒興用江湖猛人、江湖人士同猛人嚟委婉噉代表「黑社會中人」。
江浦站

江浦站係一個中國嘅高鐵站。
呢個站宜家被視作幽靈車站，好少乘客使用，狀態亦引起一啲人對於中國高鐵同基建過度擴張情況嘅關注。
江海站

江海站起響廣東省江門市江海區外海街道江門高新區連海路，喺起緊嗰時曾經叫做外海站，個站係廣珠城軌江門線嘅架空站，設喺江門國家級高新技術開發區內。呢個站同中山市嘅古鎮鎮只係隔住條江，係城軌南行入到江門之後嘅第一個站。呢個站喺2011年1月7號起好，但到2024年1月10號先有車停。
百福道

百福道（英文：Pak Fuk Road），係香港北角到寶馬山一條馬路，由健康西街開始，去到天后廟道同寶馬山道交界。
百福道交通安全城

百福道交通安全城（英文：Pak Fuk Road Safety Town）係香港交通安全城之一，喺北角百福道。行政上歸東區。
百秒

百秒（英文：Hectosecond，符號hs）係一個好少用嘅時間單位，1百秒等於100秒，等於1分鐘40秒。
百納被

百納被（Quilt）係種被，用兩塊或更多嘅布縫製成。喺西方文化，被上面通常係格仔或者重覆嘅幾何圖案。
百米

百米，又寫做粨或者叫公引（英文：hectometre，符號hm），係一個好少用嘅長度單位，一百米等如十分之一千米，即係100米。
雖然百米呢個長度單位好少用，但係百米嘅平方（hm2）就係一個成日用到嘅面積單位——公頃（ha）。
百福車站

百福車站係臺灣鐵路公司縱貫線北段嘅一個鐵路車站。
百羅斯

百羅斯（Maria Bethrose Fontenele Araujo，1964年11月16號—）係巴西物理治療師及政治人，喺塞阿拉州羅薩斯市（Russas）出世。佢係現任塞阿拉州立法會成員。
消毒

消毒（disinfection）係指利用化學品或者其他方法消滅大部份微生物嘅過程。
消失點

消失點（英文：vanishing point）喺視覺藝術係透視法嘅基礎概念，亦係有關投影嘅一個概念。
想像而家有一笪 3D 空間有條火車軌，兩條軌成平行，定義上，兩條平行嘅線係永遠唔會相交嘅，不過如果望吓睇嘢嗰個人見到嗰幅 2D 影像，就會發覺由嗰幅 2D 影像睇，兩條軌望落會好似係一點嗰度相交噉。嗰一點就係消失點。
一點透視嘅例子
消毒火酒

消毒火酒（一般叫火酒，又叫外用消毒火酒）係用來消毒殺菌，預防細菌感染嘅液體。多數火酒都係異丙醇同水嘅混合，所以英文一般都叫做 isopropyl alcohol。而講究啲嘅就係用乙醇嚟做火酒。
異丙醇比乙醇毒性高成一倍咁多，所以絕對唔可以飲用，只可以外用。
消耗戰

消耗戰（英文：attrition）係種軍事戰略，指透過不斷慢慢噉損耗敵人嘅人力同物力，令到敵人最後因為人力物力唔夠而崩潰。

策略性
消耗戰會發生通常都係因為環境嘅問題，搞到進攻非常困難，於是想進攻嗰一方就焗住要用消耗戰策略，喺一個戰略重地積聚大量嘅人力同火力（同時佢嘅敵人無力噉做），慢慢噉磨損敵人嘅人力物力；例子有一戰時期常見嘅塹壕戰（trench warfare）－喺一戰嗰陣興喺地下掘條坑，俾啲士兵匿喺入面向敵人開火，呢種做法能夠令自己士兵能夠輕易迴避敵人嘅槍炮攻擊，同時嗰陣未有先進嘅坦克或者戰機能夠有效噉推進，於是就形成一個「交戰雙方都無力進攻，只係一味喺度互相開火同迴避敵人槍炮火，諗住想敵人因為頂唔順壓力而投降」嘅局面。
一般嚟講，消耗戰會損耗自己嘅大量大力物力，如果交戰雙方勢均力敵，噉最後贏嗰一方頂櫳都只會得到皮洛士式勝利（Pyrrhic victory，即係慘勝），所以消耗戰俾好多軍事戰略家覺得係下策。事實係，就連遠至公元前嘅孫子都覺得打仗最好係速戰速決，消耗戰呢家嘢可免則免：
「
原版文言文：其用戰也勝，久則鈍兵挫銳，攻城則力屈，久暴師則國用不足。夫鈍兵挫銳，屈力殫貨，則諸侯乘其弊而起，雖有智者不能善其後矣。故兵聞拙速，未睹巧之久也。
粵文翻譯：軍隊作戰要速戰速決，如果拖得耐，軍隊就必然會攰同喪失士氣。一旦攻起城上嚟，就會兵力耗盡，長期喺外面打仗仲會搞到國家財政有問題。而如果軍隊因為打仗打得耐而攰到不堪，銳氣受挫，軍力耗盡，國內物資枯竭，啲諸侯實會趁火打劫。噉就算有足智多謀之士都冇良策可以挽救危亡。所以喺實際作戰當中，只係聽講過將領冇高招難以速戰速決，但就未見過指揮高明而係擅長持久作戰嘅。
消毒藥水

消毒藥水係種外用藥水，殺傷口細菌，防止傷口受感染同敗血病。
消失的檔案

消失的檔案（Vanished Archives）係香港紀錄片，由羅恩惠執導。内容主要描述六七暴動。2017年喺香港上畫。喺美國及加拿大多個城市亦有放映過。
羅恩惠原計劃拍攝關於六七暴動少年犯嘅紀錄片，搜集資料嗰時發覺六七暴動檔案啲正本冚嘭冷運咗返英國，保存喺英國國家檔案館，而香港歷史檔案館嘅影印件竟然幾乎全部消失，只剩低21秒嘅影像。羅恩惠因為噉使咗4年時間搜集資料拍攝《消失的檔案》。
消息章

消息章係伊斯蘭教典籍《可蘭經》入面嘅第78章（蘇拉）。
消毒碗櫃

消毒碗櫃（粵拼：siu¹ duk⁶ wun² gwai⁶）係一種一物兩用嘅食肆架生，會消毒殺菌嘅碗櫃，係中國大陸發明同用嘅一種電器。可以將餐具消毒兼保証衞生。高科技過用紗櫃放杯碟碗筷子咁。

消毒方式
而家消毒櫃有三種方式消毒，包括用臭氧消毒、紫外線消毒同高溫消毒法。

歷史
第一部消毒櫃嚮1988年由廣東嘅康寶電器有限公司發明。
烏克蘭獨立宣言

《烏克蘭獨立宣言》 (烏克蘭文：Акт проголошення незалежності України) 係烏克蘭嘅獨立宣言，喺1991年8月24號由烏克蘭加盟國嘅最高蘇維埃批准。
喺1991年12月1號，烏克蘭嘅人民喺1991年烏克蘭獨立公投正式肯定佢哋對國家獨立嘅支持，亦成為咗蘇聯解體嘅原因之一。
烏克蘭政區

烏克蘭政區（烏克蘭文：Адміністративний устрій України） 係烏克蘭嘅行政區分佈。自從1991年獨立以嚟，烏克蘭喺行政上都係行單一制，而國家入面總共有3層嘅行政分區：
州級 (27)：24個州、2個特別城、1個自治共和國
區級 (136)：136個區
市鎮級 (1,469)：1,469個市鎮

歷史
喺2020年7月，烏克蘭政府通過咗行政改革，將國家由490個減到136個區，同時成立市鎮，令唔同地方嘅權力更加地區化。
喺2014年，俄羅斯吞併克里米亞同埋發動頓巴斯戰爭，跟住到2022年再入侵烏克蘭，令烏克蘭部分地方唔受到烏克蘭政府控制。截至2024年10月，烏克蘭嘅克里米亞自治共和國、盧甘斯克州、頓涅茨克州、扎波羅熱州、同埋赫爾松州有至少部分嘅政區係事實上唔成立。
烏克蘭武裝部隊

烏克蘭武裝部隊（烏克蘭文：Збройні сили України，羅馬化：Zbroini syly Ukrainy）係烏克蘭嘅軍隊，喺1991年烏克蘭獨立之後成立，由烏克蘭總統同埋烏克蘭國會負責管理。

組織
烏克蘭嘅軍隊由8個部隊組成：陸軍、海軍陸戰隊、海軍、空軍、空軍突擊隊、特種部隊、領土保衛隊、同埋最新嘅無人機部隊。

歷史
自從克里米亞危機喺2014年爆發以嚟，烏克蘭一直都擴大緊自己嘅軍事規模。當頓巴斯戰爭喺2個月之後開始嘅時候，總統要求咗每一個烏克蘭嘅州，都要去組織自己嘅保衛隊。
烏克蘭軍隊一直都容許其他國家嘅軍隊嚟喺烏克蘭做演習，其中好多都係屬於北約嘅唔同計劃。烏克蘭軍隊嘅蘇聯時期嘅武器，亦都逐漸經過北約畀西方國家嘅武器取代。
烏克蘭母親

烏克蘭母親 (烏克蘭文：Україна-Мати) ，曾經叫祖國之母，係一座喺基輔嘅紀念碑。呢座碑係屬於烏克蘭國家二次大戰歷史博物館嘅一部分，而本來係悼念喺蘇德戰爭度陣亡嘅蘇聯紅軍。到2023年8月，由於俄烏戰爭嘅關係，座碑嘅盾牌上面原本有嘅鐮刀錘頭拆咗，變做烏克蘭國徽。

名
座紀念碑喺當初起嘅時候係叫做祖國之母 (烏克蘭文：Батьківщина-мати)，而“祖國”係代表住蘇聯。到2023年，喺俄烏戰爭期間，博物館嘅館長決定將個碑改名做烏克蘭母親，嚟對喺戰場上陣亡嘅烏克蘭軍隊致敬。

歷史
喺1950年代，蘇聯政府開始計劃起兩座碑嚟紀念列寧同史太林，但係最終冇成事。到1970年代，黨高層決定改做紀念蘇德戰爭嘅軍人，由 Yevgeny Vuchetich 同埋 Vasyl Borodai 嚟負責設計同監視進度。
由座碑開始起嘅時候，已經有唔少人批評太貴，亦有人聲稱啲金屬應該用喺其他更加好嘅地方，但係蘇聯同烏克蘭嘅政府都先後否認有問題。
喺2023年，烏克蘭電視臺《1+1》同 Borodai 做咗訪問，發現佢原本想座碑揸住橄欖枝嚟代表和平，但係蘇聯共產黨想用一把劍。

去共化
睇埋：烏克蘭去共化
2015年4月，烏克蘭國會通過議案，喺烏克蘭實行去共化。但係，任何有關二次大戰嘅紀念碑就都例外，可以留低。喺2018年2月，烏克蘭嘅國家記憶研究所主席 Volodymyr Viatrovych 話佢認為座碑嘅鐮刀錘頭應該拆落嚟，跟住變做烏克蘭國徽。
烏克蘭文維基百科

烏克蘭文維基百科係維基百科協作計劃嘅烏克蘭文版，由非牟利組織──維基媒體基金會維持負責。家下係各語言嘅維基百科計劃中，規模排名響廿名以內（跟文章數量計），有超過 1,027,128 篇文。
係俄羅斯入侵烏克蘭期間，烏克蘭文維基百科將其標誌更改為烏克蘭國旗嘅藍色同金色。
烏克蘭格里夫納

烏克蘭格里夫納（烏克蘭文：гривня；符號：₴；代碼：UAH），簡稱格里夫納，係烏克蘭流通貨幣，1996年開始用，取代烏克蘭盧布。
烏克蘭文

烏克蘭文（українська мова，羅馬化：ukrayinska mova），簡稱烏文，係烏克蘭同埋德涅斯特河沿岸共和國通行嘅官方語言，屬於印歐語系斯拉夫語族東斯拉夫語支，詞彙同白俄羅斯文同波蘭文好似。使用嘅文字係西里爾字母，不過，同俄文嘅西里爾字母有啲唔同。大約4500萬人用緊。
烏克蘭文
烏克蘭文版嘅維基百科，自由嘅百科全書
烏克蘭旗

烏克蘭旗，係代表烏克蘭嘅旗。旗長闊比例2:3，上面一半係藍色，下面一半係黃色。
牡丹區

牡丹區係中國山東菏澤一個市轄區，總面積1432平方公里，人口137萬。
沖繩島

沖繩島（粵拼：cung1 sing4 dou2；琉球文：沖繩〔沖縄〕／ウチナー Uchinaa；日文：沖縄本島/沖縄島／おきなわほんとう/おきなわじま Okinawa-hontō/Okinawa-jima）係日本琉球群島最大嘅島，琉球話俗稱地下（dei6 haa6；琉球文：地下／ジジ／ジチ Zizi／Ziti）或大地（daai6 dei6；琉球文：大地／ウフジ／ウフジー Uhuzi／Uhuzii）。全島面積1206.96 km²，係日本第七大島，排喺本州、北海道、九州、四國同埋北方四島裏面嘅擇捉島、國後島之後。呢度曾係沖繩島戰役嘅戰場，係二戰時美軍同日本打嘅咁多仗中傷亡最大嘅一次。
之後日本向盟軍投降，美軍佔領呢箇島到1972年5月15號。之後主權畀咗日本，而美軍根據美日安保條約（日文：日本国とアメリカ合衆国との間の相互協力及び安全保障条約）喺島上保留咗嘉手納空軍基地，直到而家重駐軍。
島上有沖繩縣府那霸。2009年，島上人口138.5萬，包括沖繩本地人、日本人、外國人（包括美軍共軍屬）。島嘅北部好少人，而南部嘅人口密度好高，南部包括咗那霸市同沖繩市，島上人口亦集中喺呢兩個市一帶。島上嘅琉球國遺跡經已畀UNESCO收錄到世界遺產名錄。
島嘅中南部由出水嘅珊瑚礁形成，北部主要係火山岩成份。南部因為有石灰岩溶蝕，產生好多鍾乳洞，其中最出名嘅係那霸西南全長5公里（一般開放890米）嘅玉泉洞。
全島氣候亞熱帶，令北面嘅森林生得好密，每年春末入雨季。海岸線有476公里長，最高點響與那霸嶽，有成503米高。
沖野將基

沖野將基（1996年12月13號—）係日本足球員，司職中場，效力秋田藍閃電。
沖繩縣

沖繩縣（粵拼：cung1 sing4 jyun6*2；琉球文：沖繩〔沖縄〕／ウチナー Uchinaa；日文：沖縄県(Okinawa-ken)）係日本九州地方嘅縣，係日本最南面同最西面嘅縣，管轄住琉球群島幾百個島。首府係那霸，喺群島中最大嘅島沖繩島。日本而家將釣魚臺列嶼劃入沖繩縣來控制管轄。

地理
沖繩縣喺東亞嘅位置
沖繩三大群島
沖繩縣嘅範圍係琉球群島（用日本嗰邊嘅講法係南西諸島中嘅琉球諸島），分佈喺九州西南到距離臺灣以北嘅一百公里內嘅地方裏面，最東同最西嘅距離一千公里，最北同最南距離四百公里，分成三大群島（日本方面加多個尖閣諸島，即係釣魚臺列嶼，變成四個群島）。
沖繩群島
伊江島
久米島
沖繩島
慶良間群島
大東群島
宮古群島
宮古島
八重山群島
西表島
石垣島
與那國島
釣魚臺列嶼（日本叫尖閣諸島。有爭議，日本方面將佢列爲沖繩四群島之一。）

氣候
沖繩縣嘅氣候屬熱帶同亞熱帶氣候。
沖繩海槽

沖繩海槽（日文：沖縄トラフ／おきなわとらふ Okinawa Torafu）狹義講法係位於日本九州琉球群島西方同臺灣本島東北方之間；廣義講法係位於臺灣宜蘭縣同日本島根縣之間。中華人民共和國以此作為同日本嘅海上邊界線，主張其為中國大陸同日本嘅海上分界線。

形成
沖繩海槽由歐亞板塊嘅兩個小板塊（華南板塊、沖繩板塊）嘅裂張運動形成。
沖繩市

沖繩市（おきなわし）係日本沖繩縣一市，人口約莫14萬。
沖繩群島

沖繩群島（粵音：cung1 sing4 kwan4 dou2；琉球文：沖縄，琉球字頭：ウチナー，羅馬字：Ucinaa；日文：沖縄諸島，假名：おきなわしょとう，平文式羅馬字：Okinawa shotō）係屬沖繩縣嘅主要群島，而沖繩縣只佔琉球群島嘅一部分。沖繩群島當中嘅沖繩島有沖繩縣府那霸市，全縣人口亦都集中喺沖繩島上面。歷史上，琉球國嘅統治範圍包括咗沖繩群島同奄美大島。
沙

沙／砂，係由石頭分解而成嘅粒狀固體，大細由0.0625到2毫米嘅都有。
沙亦用嚟泛指形態相似嘅各種物質。

利用
2014年有報告估計人類每年消耗超過400億噸沙同礫石。2017年全球對沙嘅需求大約係95.5億噸。人類挖嘅沙大部分用嚟整混凝土。建築用嘅沙通常係河沙。沙漠雖然有好多沙，但沙漠嘅沙太過滑，唔適合用嚟整混凝土。
沖繩咖啡地圖

《沖繩咖啡地圖》（英文：Okinawa Coffee Trail）係一套由好好制作製作嘅遊埠節目，由曾樂彤、林躍翰、阮偉倫、曾琸庭、陳心餘主持。節目由2023年8月28號到9月1號，禮拜一到五 20:30-21:00，喺香港奇妙電視有限公司嘅HOY TV首播。節目會介紹日本沖繩嘅咖啡舖。
瑪嘉烈與大衛

《瑪嘉烈與大衛》（英文：Margaret & David）係香港愛情小說系列，作者筆名「南方舞廳」。呢套小說畀香港電視娛樂嘅ViuTV改篇做電視劇。
瑪利諾修院學校

瑪利諾修院學校（英文：Maryknoll Convent School）係香港一間天主教女仔中小學，香港補助學校議會22間補助學校之一，由瑪利諾女修會喺1925年創辦，校址喺九龍塘。

歷史
1921年，瑪利諾女修會開始喺香港傳教。1925年，修會創辦咗瑪利諾修院學校，開始喺尖沙咀柯士甸道開班教授學生，嗰時只係一間幼稚園。1931年，校舍搬去太子道。同年九龍塘聖德肋撒堂成立，學校打算搬到呢一頭，就喺1933年開始興建窩打老道同界限街交界嘅新校舍。校舍喺1936年5月建成，主樓得到時任嘅香港總督郝德傑主持揭幕儀式，1937年全面啟用，提供幼稚園、小學、中學同埋預科教育。
香港日治時期，瑪利諾修院學校暫時停課。雖然學校喺1943年局部復課，但校舍大部份嘅地方喺1942年至1945年期間曾經改為日軍嘅醫院。嚮1945年，主樓側邊嘅修院動工興建，直至1953年起好。1950年，瑪利諾修院學校嘅舊生會成立。
1960年，瑪利諾修院學校嘅中學部搬去何東道5號依家嘅地方，而窩打老道學校主樓就一路由小學部用緊。到1997年，小學部改做全日制，同時佔用咗主樓側邊嘅修院。
另一方面，校舍新翼The Jockey Club Wing喺1995年啟用，Rogers Annex就喺2005年啟用。
2008年5月17日，瑪利諾修院學校校舍（主樓同修院）成為香港法定古蹟。
瑪利諾修院學校校園裡邊有一棵大約70年歷史、高20米以上嘅南洋杉，被人話係「鬼樹」，係嗰度嘅標誌物。呢棵樹由2009年開始面臨被斬危機，雖然政府之前幫「鬼樹」擬定保育計劃，但喺校方一次渠務工程挖掘渠道嘅時候，整壞咗棵樹嘅主要根，最後喺2010年2月6號將棵樹整走。不過，以朱茵為首嘅舊生代表對校方決定斬樹表示好嬲，亦都向學校方面發出過律師信，但都阻止唔到校方斬樹嘅決定。

辦學宗旨
「我哋提供畀學生全面、優質、人人可及嘅教育；啟發佢哋嘅自學能力，以及心、智、體、群、美嘅均衡發展；培育成長路上必須嘅基本技能；鼓勵學生熱衷主動學習；灌輸廉潔、信任、合作同埋尊重他人嘅重要性；培養學生具備高尚嘅道德標準，亦都成為對社會有貢獻、負責任嘅人。著重學生嘅精神修養、對社會嘅認識同埋智能發展」
瑪嘉烈二世

瑪嘉烈二世（丹麥文：Hendes Majestæt Dronning Margrethe II，1940年4月16號—），全名叫做 Margrethe Alexandrine Þórhildur Ingrid，係前任丹麥女王，亦都係丹麥第二位女王同500年蒞首位女王。1967年嫁畀法國平民出身嘅亨力克，佢哋生咗兩個仔：費特力十世同約阿金王子，而王夫喺2018年死咗。
瑪嘉烈二世女王 (2004年)
瑪嘉烈二世喺首都哥本哈根出世，1972年1月14號因父王費特力九世駕崩而登基，做到2024年1月14號就退位畀佢個大仔費特力十世。
瑪嘉烈一世

瑪嘉烈一世（丹麥文：Margrete I，瑞典文：Margareta，挪威文：Margrete I，1353年—1412年10月28號），係丹麥、瑞典同埋挪威嘅女王，老豆係瓦爾德馬四世。喺1387年到1412年執政，在位期間佢開創咗卡爾馬聯盟。
獅子LION

獅子LION，舊名獅子合唱團（粵拼：si1 zi2 hap6 coeng3 tyun4；簡化字：狮子合唱团；英文：Lion）係歌手蕭敬騰喺出道8年後所組織嘅搖滾樂團，2016年9月12號出道。起源係佢蕭敬騰喺籌備一張搖滾走向嘅個人專輯搵力Q編曲，做咗幾首歌後覺得唔用樂團方式呈現會唔夠真實，都令稱做搖滾歌手嘅佢覺得說服力唔夠，跟住同公司溝通後圓咗出道多年嚟嘅樂團夢。
團名由來係Lion呢首歌喺Demo階段重未填詞，但副歌嘅旋律好似Lion發音，最後就討論出用簡單直接有力嘅Lion做團名。2017年1月，加盟湖南衛視《歌手2017》、為首發歌手，喺4月15號決賽攞季軍。
2019年5月20號宣布新成員並改名為獅子LION。

成員
蕭敬騰喺2015冬天邀請合作5年嘅演唱會樂手力Q同鄒強組團，隨後挑上經紀公司海選嘅鼓手阿矩組成獅子合唱團。
2018年12月1號鼓手阿矩因家庭原因離開獅子合唱團。
2019年5月20號宣布新成員BASS手Fumi、鼓手陳珩加入。

樂團歷程
2016年成軍，現已發行咗1張錄音室專輯。
2017年參加湖南衛視《歌手2017》。

《歌手2017》
2017年1月，加盟湖南衛視《歌手2017》、為首發歌手，喺4月15號決賽攞季軍。
獅子山

獅子山，英文叫Lion Rock（解獅子石），係香港新九龍同新界之間一座山，係九龍山脈嘅其中一個峰，高495米。獅子山南面係新九龍馬仔坑、橫頭磡同竹園呢啲地方。東有雞胸山，西有筆架山。而西北有望夫石同沙田紅梅谷，可以由呢個方向落大圍。

名
獅子山史上有好多名，好似虎頭山，金鳳山，駱駝山，鷹嘴山，禾鎌嘴山，獺子頭山。獅子山大清初期就叫虎頭山，而同期西面另有一座獅子嶺，到尾大清遷界時又響獅子嶺度起煙墩，就變成煙墩嶺，又叫煙墩山。復界後，啲人因為唔清楚，就將獅子嶺同虎頭撈埋一碟，變成家下獅子山。

地理
獅子山因為佢個樣而叫獅子，好似一大嚿獅子石坐響個山頂上面，係九龍一大標誌。英文亦都譯做Lion Rock，意謂獅子石。獅子山山勢好斜，所以唔少爬山人士都想爬，但係亦出過唔少意外。不過因為可以望晒成個維多利亞港，所以都好多人上去。

交通
山北無咁斜，麥理浩徑第5段同上山嘅路相接，係行山好地方。山上無車路上去，不過山下面有獅子山隧道，連埋九龍同沙田。

文化
獅子山懸崖2019年8月23日反逃犯條例民眾抗議獅子嘅外形獅子山上嘅我要真普選直幅
因為第二次世界大戰、國共內戰同之後中國大陸政治運動，好多低下階層嘅人移居香港。獅子山南面嘅九龍係其中一個最多人住嘅地方，有山邊寮屋、唐樓、公共房屋、工廠大廈同山寨廠等。因此「獅子山下」代表當時典型嘅香港社會。1972年至1994年期間，香港電台製作咗一套名叫《獅子山下》嘅電視劇。而呢個名自1979年起亦成為呢部劇集主題曲嘅名稱，由顧嘉煇作曲，黃霑填詞，羅文主唱。
1950至1970年代期間，每逢雙十節前後，都會有親國民黨人士到獅子山頂懸掛中華民國國旗。
2014年10月23號上晝11時左右，一班自稱「香港蜘蛛仔」嘅攀山愛好者响獅子山頂懸掛一幅6米闊、28米高嘅巨型橫額，上面有一把黃色雨遮標誌，並寫上「我要真普選」，下款係「#UMBRELLA MOVEMENT」，以聲援2014年9月香港示威。呢幅巨型橫額喺第二日（24號）中午，响政府飛行服務隊、消防處同民安隊嘅聯合行動入面被拆走。
獅子亨利

獅子亨利（Heinrich der Löwe，1129年—1195年8月6號）係德意志貴族，身兼薩克森公爵（亨利三世，1142年到1180年在位）同巴伐利亞公爵（亨利十二世，1156年到1180年在位）。
獅子亨利為德意志開拓疆土，建立咗呂碧克、慕尼黑、呂訥堡、布倫瑞克等等城市。
獅子山上

《獅子山上》（英文：Lion Rock），係2019年上畫嘅港產片，由林德信、衛詩雅、朱鑑然、袁澧林主演，梁國斌執導。電影係改編自香港「包山王」黎志偉嘅事跡。
皇居

皇居係日本天皇嘅皇宮，由明治天皇開始，皇居喺東京千代田區，前身係江戶幕府將軍住嘅江戶城。
皇居係日本楔位文，重未完成，麻煩你幫手補充內容。
皇崗口岸

皇崗口岸（粵拼：wong4 gong1 hau2 ngon6）係中國廣東省深圳市通去香港落馬洲管制站（唔係落馬洲支綫管制站）嘅一個口岸，喺深圳市福田區。
呢個口岸係1985年5月，為咗照顧廣深高速公路嘅工程而搞嘅一個口岸，而配套工程一直到1989年底先至起好，到咗1989年12月29號開通咗貨運部分，而客運部分喺1991年8月8號開埋。1994年11月3號開始實施24個鐘通關。
皇崗口岸站

皇崗口岸站係深圳地鐵7號綫一個站，喺百合三路同同慶路路口。個站2016年10月28號啟用。
皇巴士

皇巴士（全名皇崗－落馬洲穿梭巴士）係往來深圳皇崗同香港新界落馬洲之間嘅過境巴士服務，車程只需約15分鐘。服務係由香港載通國際全資附屬嘅新香港巴士有限公司同埋深圳一間公司合營。
皇巴士於1997年3月20號開始營運，最初係喺每日清晨至晚間運作；2003年1月27號落馬洲口岸實施24小時通關之後就改為24小時全日服務。佢嘅票價係9蚊港紙，可以以現金或者八達通畀錢，每隔5至10分鐘開一班車，佢係世界上少數班次頻密嘅跨境巴士。
皇巴士最初曾經因為佢嘅黃色車身而被稱為「黃巴士」，後來逐漸改叫「皇巴士」或者「皇巴」。

去深圳方向
乘客需要先喺落馬洲嘅新田總站畀錢同埋攞車飛，搭車去落馬洲管制站，再落車辦理出境手續，而嗰架巴士亦會同時出境。乘客辦理出境手續之後憑車飛再搭同一架或另一架皇巴士去位於深圳河另一邊嘅深圳皇崗口岸。去到之後乘客可以落車辦理入境手續並自己離開，而巴士就唔會辦理入境手續，並前往接載返香港嘅乘客。喺凌晨時分，專線小巴同埋的士可以直接駛去落馬州管制站，乘客可以喺辦理出境手續之後至畀錢搭皇巴士。

去香港方向
乘客喺皇崗口岸辦理出境手續之後，去候車室畀錢同埋上車（冇車飛）。巴士會接載乘客去落馬州管制站辦理入境手續，巴士亦會同時入境。乘客辦理入境手續之後，就可以直接搭巴士去落馬洲（凌晨時分可以揀轉專線小巴或者的士）。

已退役
丹尼士飛鏢（Northern Counties Paladin車身，1997年投入服務，2011年全部退役。其中5架係九巴二手車）
日野旅遊巴（租返嚟嘅）
猛獅NL263（Caetano City Gold MAN 2K車身，2001-2002年間投入服務，2013-2015年退役）
富豪B7RLE（捷聯JL-08車身，2003年投入服務，2016年退役）
皇家馬德里籃球隊

皇家馬德里籃球隊（英文：Real Madrid Baloncesto）係西班牙馬德里嘅職業籃球球會，依家打緊西班牙籃球甲級聯賽。
皇帝

皇帝係君主專制政治體制之下一個國家嘅最高統治者。中文嘅「皇帝」係由秦始皇帝嬴政所創，攞三皇五帝嘅「皇」同「帝」夾埋一齊，而嬴政就順理成章做咗中國歷史上第一個皇帝。而歐洲嘅「皇帝」係嚟自拉丁文嘅「imperator」或「caesar」，意思係羅馬帝國軍隊嘅最高統治者，之後畀神聖羅馬帝國嘅統治者繼續用，直到19世紀法國開始叫自己嘅君主做皇帝，引起歐洲一啲國家跟風。
而家，除咗日本天皇之外，基本上已經無君主叫做「皇」或者「帝」，所以將而家其他國家嘅君主叫做「皇」嚴格嚟講都唔係幾啱，例如將「英王」、「英女王」叫做「英皇」、「英女皇」。
為咗維護皇帝尊嚴，對於皇帝相關嘅名稱都有具體規定，例如皇帝嘅命叫「制」，令叫「詔」，皇帝嘅起居、服裝、出行都有專門嘅規定，例如冕服。皇帝自稱「朕」，其他人當面直接叫皇帝做「陛下」、「聖上」或者「萬歲」等、私底下叫皇帝為「聖人」、「官家」、「至尊」、「君王」、「天子」等等。
呢篇皇帝係政治類嘅楔位文章，未完成；麻煩你幫手加下料，充實佢。
牧月20號

牧月20號（法文：20 Prairial），亦叫長柄叉日（法文：Fourche），係法國共和曆入面每年嘅第260日，離年尾重有105日（閏年106日）。
牧月27號

牧月27號（法文：27 Prairial），亦叫馬鞭草日（法文：Verveine），係法國共和曆入面每年嘅第267日，離年尾重有98日（閏年99日）。
牧月22號

牧月22號（法文：22 Prairial），亦叫果香菊日（法文：Camomille），係法國共和曆入面每年嘅第262日，離年尾重有103日（閏年104日）。
牧月1號

牧月1號（法文：1 Prairial），亦叫苜蓿日（法文：Luzerne），係法國共和曆入面每年嘅第241日，離年尾重有124日（閏年125日）。
牧月23號

牧月23號（法文：23 Prairial），亦叫忍冬日（法文：Chèvrefeuille），係法國共和曆入面每年嘅第263日，離年尾重有102日（閏年103日）。
牧月24號

牧月24號（法文：24 Prairial），亦叫拉拉藤日（法文：Caille-lait），係法國共和曆入面每年嘅第264日，離年尾重有101日（閏年102日）。
牧月25號

牧月25號（法文：25 Prairial），亦叫丁鱥日（法文：Tanche），係法國共和曆入面每年嘅第265日，離年尾重有100日（閏年101日）。
牧月26號

牧月26號（法文：26 Prairial），亦叫茉莉日（法文：Jasmin），係法國共和曆入面每年嘅第266日，離年尾重有99日（閏年100日）。
牧月19號

牧月19號（法文：19 Prairial），亦叫椴日（法文：Tilleul），係法國共和曆入面每年嘅第259日，離年尾重有106日（閏年107日）。
牧月21號

牧月21號（法文：21 Prairial），亦叫矢車菊日（法文：Barbeau），係法國共和曆入面每年嘅第261日，離年尾重有104日（閏年105日）。
王思婷

王思婷（1973年10月19號—）係中華台北前職業網球手。

球員生涯
王思婷係右手揸拍，6、7歲左右開始接觸網球，12歲就成為臺灣排名第一嘅選手，1991年轉打職業賽，1993年喺香港攞到第一個WTA職業巡迴賽單打冠軍，2000年退役。
王思東

王思東，香港親中派政治人，香港再出發大聯盟發起人之一。
王志良

王志良，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
王忠秣

王忠秣，香港親中派政治人，香港再出發大聯盟發起人之一。
王思平

王思平（1987年5月25號—）係台灣女演員及模特兒，喺TVBS嘅選秀節目《決戰第一名》之中出道。曾經同修杰楷交往。2016年之後事業重心轉到去中國大陸發展。
石墨

石墨，碳化合物，亦係碳結晶。常溫常壓之下，為碳至平常晶體。若遇高溫高壓，石墨就化成鑽石。石墨黑色，又會反出銀色光澤。
石墨晶體結構，一片片，好容易滑落，所以用來造鉛筆，又用來做潤滑劑。一片係六角形網狀結構。碳外層四粒電子，當中三粒，同三粒碳原子相連，所以就會六角網狀，餘下一粒游離，所以石墨可以導電。
石墨烯

石墨烯（粵拼：sek6 mak6 hei1，Graphene）係碳嘅同素異形體，由排列喺二維蜂竇晶格度嘅單原子層組成。佢係世界上最薄但係又係最堅硬嘅納米材料，佢幾乎係完全透明嘅，只係吸收2.3%嘅光；導熱系數高達5300 W/m·K，高於納米碳管同金剛石。
石塚啓次

石塚啓次（1974年8月26號—）係日本足球員，司職前鋒，效力過東京綠茵，札幌岡薩多，川崎前鋒，及名古屋八鯨。
石塚堅

石塚堅 ，係日本嘅一個男配音員。

配音作品一覽
呢個表唔完整，歡迎加料。
石塚沙賴

石塚沙賴 ，係日本嘅一個女藝人同埋配音員。
石塚知生

石塚知生（英文：Ishiduka Tomoki；1972年12月10號—），係日本作曲家同音樂製作人。
石塚運昇

石塚運昇 ，係日本嘅一個男配音員。

配音作品一覽
呢個表唔完整，歡迎加料。
物理學家

物理學家係指受物理學訓練，研究物質組成同運動規律嘅科學家。研究範疇細到構成一般物質嘅微細粒子，大到成個宇宙，唔同範圍都會有相對嘅專家。物理學家主要有兩種，分別係理論物理學家同實驗物理學家。出名嘅物理學家有牛頓、薛定諤、狄拉克、愛因斯坦等等。
喺當今世界，物理學家嘅最高榮譽係諾貝爾物理學獎。

教育
要做到一個物理學家，喺大學要識嘅嘢就包括古典力學、電磁學、光學、熱力學、同統計力學等等。佢地都需要學關於數學（由其係微積分同線性代數）同電腦科學嘅知識。
如果佢哋要繼續做研究，就要讀得再仔細嘅。例如佢地要讀嘅凝聚態物理學、或者係天體物理學。
物理有機化學

物理有機化學（英文：physical organic chemistry）係指用物理化學上嘅知識嚟分析有機分子嘅研究。
物理引擎

物理引擎（英文：physics engine）係指用嚟模擬物理現象嘅電腦軟件。
物理學哲學

物理學哲學（英文：philosophy of physics）係指哲學家同物理學家對於「物理學應該點搞」嘅一套見解，其中唔少議題都同某啲理論物理學家嘅研究有所重疊。哲學物理學大致可以分為三個範疇：
量子力學解釋：主要涉及如何對應度量問題提出充分回應，並理解這個理論對現實的意涵。
時空本質：時空係物質還是純粹關係？同時性係約定成俗定還是純粹相對？時間不對稱是否僅僅是由熱力學不對稱所造成？
理論之間嘅關係：不同物理理論之間嘅關係，例如熱力學同統計力學之間嘅關係。呢個範疇亦涉及科學化簡問題。

時間同空間嘅哲學
時間喺好多時候都被認為係一個基本量（即一個無法用其他量來定義嘅量），因為時間似乎係一個根本嘅概念，唔可以用其他更簡單嘅概念來定義。不過某啲理論，例如環形量子引力學，聲稱時空係顯現嘅。正如環形量子引力學創始人之一 Carlo Rovelli 所講：「唔再係時空上面嘅場：只係場上面嘅場」。時間係透過測量定義嘅，透過一個標準時間間隔嚟測量。而家嘅標準時間間隔（叫做「常秒」或者簡單啲叫做「秒」）係定義為 133 鈦原子超精細過渡嘅 9,192,631,770 次振動。時間嘅定義同埋運作方式就係基於呢個定義。然後，時間可以同空間同質量嘅基本量進行數學結合，定義出速度、動量、能量同埋場等概念。
牛頓同伽利略，同埋大部分人直到20世紀都認為時間喺任何地方都係一樣。而現代時間嘅概念係基於愛因思坦嘅相對論同閔考斯基（Minkowski）嘅時空觀，喺呢啲理論入面，時間嘅速率會因為所處嘅慣性參考系而有所唔同，同埋空間同時間會合併成為時空。愛因思坦嘅廣義相對論同埋遠距離星系退去所導致嘅光譜紅移指出，整個宇宙及可能喺大爆炸13.8億年前嘅時空都係個開始。而愛因思坦嘅狹義相對論大部分（唔係全部）推翻咗一啲有關呢家係咩嘅哲學理論，因為喺相對論入面，時間嘅參考系依賴性唔可以容許喺特定時刻會有所謂特別呢家係咩嘅概念。

量子力學嘅哲學
量子力學喺現代物理哲學嘅一個重要焦點，由其係涉及咩係啱嘅量子力學解釋嗰陣。廣泛嚟講，哲學工作主要集中喺嘗試理解疊加態：喺呢個狀態入面，粒子唔單止可以存在喺某一個位，佢可以同時存在喺兩個或以上嘅位。呢啲嶄新嘅觀點顛覆咗好多本身覺得係常識嘅哲學理念。現代量子力學哲學嘅主要目標係解釋量子力學嘅形式，以至於可以理解佢所講述嘅物理世界係點。
物理性質

物理性質（粵拼：mat6 lei5 sing3 zat1；英文：Physical Properties）係指物質唔使發生化學反應就表現出嚟嘅性質。呢啲性質係有得靠感官或者儀器嚟度嘅。物質有時會係液體，有時會係固體，有時會係氣體，呢啲叫做物質嘅相態。一件嘢軟唔軟、透唔透光、透光嘅話佢個折射率（refractive index）係幾多，呢啲都係一件物質嘅物理特性。
物理宇宙學

物理宇宙學（粵拼：mat6 lei5 jyu5 zau6 hok6 | 英文：physical cosmology）係宇宙學嘅一支，用科學方法同物理理論研究宇宙嘅本質同命運。
王亞平

王亞平（1980年1月—）係中國女太空人（航天員），漢族，山東省煙台市人，中國共產黨黨員，學士學位畢業。
佢喺1997年8月入伍，2000年5月入黨，中國人民解放軍航天員大隊四級航天員，少校軍銜。做過空軍某飛行大隊副大隊長，安全飛行1600小時，空軍二級飛行員。2010年5月，成為中國第二批航天員。三年航天員訓練，完成基礎理論、航天環境適應性、專業技術8大類幾十個科目訓練任務，優異成績通過航天員專業技術綜合考核。2013年4月，入選天宮一號同神舟十號載人飛行任務飛行乘組員，同年6月升空。
王任重

王任重（1917年1月—1992年3月16號），男，直隸（今河北）景縣人，前中共高級領導人。 1933年11月加入中國共產黨；曾任中共第八屆候補中央委員，第十一至十三屆中央委員。曾任國務院副總理、中共中央宣傳部部長、中央書記處書記、第六屆全國人大常委會副委員長、第七屆全國政協副主席等職；係三峽工程建設嘅主要推動者之一。
王亞辰

王亞辰（粵拼：wong4 aa3 san4；簡化字：王亚辰；普通話拼音：wángyàchén；1988年12月26號—），日文名松本亞彌華（日文：松本 亜弥華(Matsumoto Ayaka)），係歸化嘅日本女排球員，北京人。
王亞辰喺北京一個排球世家出世，阿爸阿媽都係中國排球代表。曾經喺美國嘅大學留學，做過密蘇里積佛遜大學（英文：Jefferson College (Missouri)）校隊最有價值球員，畢業之後去咗日本打波。
2015年7月，王亞辰攞到日本國籍兼改名做松本亞彌華，而喺日本頂級聯賽頭一仗進攻攞到7分，攔網攞到2分。
王以太

王以太（1994年6月8號—），又叫王閃火，喺四川成都出世，係中國Rap歌手、歌手、詞曲作家。

經歷
2018年參加愛奇藝《中國新說唱》，喺全國6進4嘅比賽度被淘汰。2019年1月，佢攞到網易雲音樂年度新人獎。同年參加愛奇藝《我是唱作人》。代表作有《目不轉睛》、《時間是金》。2019年，佢攞到人歌曲音樂盛典年度最受歡迎說唱歌手獎。同年，佢作為陳楚生嘅助演嘉賓參加湖南衛視《歌手2019》金典歌王衝刺夜。2020年，佢參加《我們的樂隊》。
睾丸未降

睾丸未降又叫隱睾（英文：Cryptorchidism），係指男仔喺出世時睾丸仲停留喺腹腔或者腹股溝管（英文：Inguinal canal），未降落到陰囊嘅情況。
超聲波圖像顯示呢個男人右邊粒睾丸仲喺腹股溝，冇降落到陰囊

其他動物
除咗男人，睾丸未降都會發生喺其他雄性動物身上，例如馬。喺跑馬活動就間唔中有啲隱睾馬出賽。
睾丸扭曲

睾丸扭曲或稱睾丸扭轉（英文：Testicular torsion）係一種急症，指男性嘅精索扭轉從而切斷向睾丸同埋附睾供血。

成因
位於陰囊裏面嘅每粒睾丸正常時緊貼於陰囊，各由一抽精索連繫住，精索入面有動脈、靜脈同淋巴管。當抽精索扭轉咗，睾丸靜脈（英文：Testicular vein）啲血冇辦法流出嚟、睾丸動脈（英文：Testicular artery）啲血又流唔到入粒睾丸，睾丸嘅淋巴同血液循環就受阻。
睾丸扭曲可以分為鞘膜外型同埋鞘膜內型。鞘膜外型多數發生喺男仔，而鞘膜內型較常見於後生仔同成年人；25歲以下嘅男人發生率大約1/4000，而12到18歲發育期嘅𡃁仔最容易發生，因為睾丸發育得太快導致位置改變，又或者粒睾丸喺睾丸鞘膜（英文：Tunica vaginalis）裏頭仲未固定而扭轉。睾丸扭曲甚至會發生喺未出世嘅BB仔身上，但好鬼罕見，每十萬名男嬰約有六個案例。

風險因素
約40%嘅睾丸扭曲發生喺瞓覺當中或者啱啱瞓醒，可能係瞓覺時迷走神經興奮，令精索嘅提睾肌（英文：Cremaster muscle）收縮增加；有啲係睡姿不當令兩條腿經常擠壓睾丸，導致粒睾丸被逼改變位置，另外劇烈體力勞動、寒冷、頻繁性交都可能誘發睾丸扭曲。
九成睾丸扭曲個案都屬於精索過長；睾丸橫置、睾丸癌（中文：睾丸癌）同埋睾丸未降都會增加發病機會，但由睾丸受傷或受撞擊導致扭轉嘅機會則只有4%至8%。睾丸扭曲多數只係扭一邊睾丸，兩抽精索同時扭轉嘅個案只佔一至兩成。

症狀
睾丸扭曲並冇先兆，當精索扭轉就會扯高粒睾丸，唔再處於正常位置，又正常為垂直嘅睾丸扭曲後多會變打橫，輕輕掂下就劇痛；同時睾丸會腫同出血，引起陰囊突發極痛，或者由隱痛加劇並轉為持續疼痛，有啲人更會有噁心或嘔吐感覺。

診斷及治療
當粒睾丸升高或者扭橫，有經驗嘅醫生靠觸診就知道，但亦有機會係同發睾丸炎（英文：Orchitis）相似。要有效區分係睾丸扭曲定發炎，可以經超聲波檢查嘅彩色多普勒掃描，顯示血流情况。睾丸扭曲血液供應大幅減少；睾丸發炎就會血流增加。
當睾丸扭曲後，睾丸同附睾突然缺血，短時間內就會壞死並須切除睾丸，所以要喺病發後六個鐘頭內做手術復原、回復血液供應，就約有八至九成機率救返粒睾丸；一旦超過咗十個鐘，救返機率唔夠一成，而超過一日，睾丸壞死，必須切除。
手術除咗為扭曲嘅睾丸復位，另外無事嗰粒都會做埋睾丸固定術（英文：Orchiopexy），為兩粒睾丸一齊增加穩定性，降低日後復發扭曲機率。
瞄準鏡

瞄準鏡（telescopic sight）係基於折射望遠鏡嘅架生，通常用嚟裝喺槍上面，等揸槍嘅人可以一路準備開槍一路用瞄準鏡更加準噉望到目標。
疑似單極神經細胞

疑似單極神經細胞（pseudo-unipolar neuron）係得一條渠道嚟收發訊號、但係嗰條嘢同時係軸突又係樹突嘅神經細胞。
疏麟豆屬

疏麟豆屬（粵拼：so1 leon4 dau6 suk6，學名：Aenictophyton），係豆目豆科蝶形花亞科嘅其中一個屬。
疏附

疏附（維吾爾文：كونا شەھەر ناھىيىسى‎‎）係中國新疆喀什地區嘅一個縣。
疑情別戀

《疑情別戀》（Love Exchange）係香港電視廣播有限公司時裝劇集，由苗僑偉、袁詠儀、田蕊妮、陳國邦、曹敏莉、葉翠翠、盧宛茵、林子善主演，監製黃偉聲。呢套劇喺2008年6月30號首播，一共20集。
疏散星團

三十幅疏散星團。來自ESO。
疏散星團，星團一種，星數變化好大，可以上幾千。團中恆星，都出自同一團分子雲，星齡大家差唔多。單講銀河系，至少有一千一百個，大可能唔止依個數。疏散星團各星，僅僅受住彼此鬆散萬有引力約束，故此容易走散。圍住銀心轉。有時會撞上其他星團，星團關係就打亂。有可能扯入銀河系主體，或者扯走咗星團一啲星。團齡一般以萬萬年計。若為球狀星團，而星數甚多，之間引力甚強，咁就無咁易散，就更長命。
疏水性

喺化學入面，疏水性（英文：hydrophobicity）指一個分子同水互相排斥嘅物理性質。有呢種物理性質嘅分子叫做疏水物（hydrophobe）。
疑母

疑母（粵拼：ji4 mou5；中古漢語拼音：ngi）係中古漢語聲母，屬牙音，係次濁聲母。呢個聲母可以接曬四個等嘅韻母。

擬音
因爲大多數嘅漢語、域外方音、對音中，疑母大多發/ŋ/，所以學界一致同意將佢擬音爲/ŋ/。

上古來源
大部分學者都認爲疑母字來自上古音嘅/ŋ/音，呢個音喺上古音到中古音嘅演變好穩定。

喺粵語嘅演變
疑母喺標準粵語分三種情況。無論邊種情況，喺聲調嘅影響，都係派去陽聲調。
第一種情況係保留咗疑母。保留條件係個韻母屬於開口呼或者合口呼，亦即唔係i/j、yu/jyu開頭嘅字，開口呼或者合口呼嘅疑母都保留咗。喺等韻上一般係一、二等韻。
第二種情況係甩咗疑母，變成零聲母。甩嘅條件係個韻母屬齊齒呼、撮口呼，亦即i/j、yu/jyu開頭嘅字，佢哋嘅都變成咗零聲母。喺等韻上一般係三、四等韻。
第三種情況係甩咗韻母，疑母呢個聲母元音化咗，變成零韻母ng。變成ng嘅字，佢哋對應嘅中古音一般係ngo（無標調）。
若果隻字有文白讀，一般文讀零聲母，白讀保留疑母。例子：逆，文讀jik6，如忤逆，白讀ngaak6，如逆水；仰，文讀joeng5，如仰慕，白讀ngong5，如仰高頭；研，文讀jin4，如研究，白讀ngaan4，如研碎；吟，文讀jam4，如吟詩，白讀ngam4，如吟吟沉沉。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語嘅ng聲母來源自中古音嘅疑母（開口呼），零聲母來自於喻（云、以）、影、匣（齊撮合三呼）、疑（齊撮合三呼）、溪、日六母，ng韻母來自於中古音嘅疑母（古音韻母脫落）。

喺吳語嘅演變
疑母喺吳語分四種情況，第一種係保留疑母，對應嘅吳拼係ng，第二種係甩咗，變零聲母，第三種係轉日母，對應嘅吳拼係ny，第四種係喺白讀甩古音韻母，變成ng，而喺文讀加返韻母，變成ng聲母字，部分字如五，無咗ng聲母，變零聲母。

喺普通話嘅演變
疑母喺普通話消失咗，大部分字變成零聲母，有少部分字轉爲n，如牛、凝、擬。

喺日文嘅演變
無論吳音漢音，疑母喺日文讀が行。

喺韓文嘅演變
韓文無疑母呢個聲母，全部變零聲母。

喺越南文嘅演變
喺越南文，大體上疑母都保留咗，對應嘅拼寫係ng(h)，有少部分字轉爲nh，如雅。
甘氏

甘氏，姓氏之一。見於百家姓。
甘氏起源有三：
殷商，帝武丁有大臣，名甘盤。武丁太子時，就學於甘盤，拜佢為太子師。武丁繼位，輔佐武丁治理國政，是為賢臣，甘盤死後，其子父名為氏。
春秋時周襄王之弟王子帶，封地甘，人稱甘公帶，子孫以封地為氏。
出自姜姓，神農氏後裔有甘氏。
甘氨酸

甘氨酸（英文：glycine）係一種氨基酸，佢嘅側鏈只有一粒氫原子，係最細穩定嘅氨基酸，化學式係NH2-CH2-COOH。
甘泉學派

甘泉學派，係宋明理學入面「心學」嘅一個學派。亦係明代理學家兩大流派之一。呢個學派誕生喺明代，始創者係湛若水。

特點
甘泉學派同王陽明為代表嘅陽明學派同時講學。但湛甘泉同王陽明響為學宗旨上有明顯唔同，王陽明以「致良知」標宗，湛甘泉就主張「隨處體認天理」。湛甘泉係白沙陳獻章嘅弟子，為陳獻章所賞識，但佢認為陳獻章強調「靜坐」嘅修養方法好似禪宗，對陳獻章嘅學說亦有修正。對王陽明嘅學說，湛甘泉有好多批評。

代表人物
甘泉學派嘅規模一度頗為壯觀，從學弟子好多，「相從士三千九百余」（羅洪先《湛甘泉墓表》）。呢個學派嘅代表人物有：
呂懷
何遷
洪垣
許孚遠
馮從吾
劉宗周
許孚遠
甘泉香港航空

甘泉香港航空（全名甘泉香港航空有限公司，英文：Oasis Hong Kong Airlines）係香港一間長途航空公司，喺2005年2月成立，以香港國際機場為基地。佢哋喺2006年10月26號（遲咗1日）開辦來往香港同倫敦嘅長途客運航班，並且計劃喺2007年初開辦更多航線去歐洲同埋美國。甘泉香港航以低價機票作招徠，經營模式同廉價航空公司相似。
甘泉香港航空嘅創辦人係牧師李卓民同佢老婆（基督徒會嗌師母）李黃慧恂，而行政總裁就係香港另外一間航空公司港龍航空嘅創辦人之一，同時亦都係港龍第一位行政總裁苗禮士。
甘泉香港航空而家有兩架波音747-400客機（編號：B-LFA、B-LFB），2006年初由甘泉航空嘅姊妹公司Oasis Growth & Income Ltd公司向新加坡航空購買，再由甘泉香港航空承租，而第三架客機將會喺短期內付運。
但係甘泉航空喺2008年4月9號開記者會話佢哋夾埋蝕咗成10億港幣，並喺嗰日開始停飛，至於買咗飛嘅旅客，公司會盡量搵其他航空畀機位佢哋。管理層又話佢哋已經搵緊投資者買起成間甘泉航空。
甘毛酒

甘毛酒（英文kuminel）係酒一種，白色八角雜港酒。
甘民樂

甘民樂（David William Donald Cameron，中國大陸譯做戴維·卡梅倫，港澳譯做金馬倫同卡梅倫，粵文維基百科譯做甘民樂，1966年10月9號—）係英國政治人，做過英國保守黨領袖。2010年5月，英國工黨領袖白高敦晌選舉入便帶領唔到佢個黨贏，辭咗英國首相職之後，英女王伊利沙伯二世請佢繼任英國首相，等佢做咗英國近200年嚟最後生嘅首相。2015年保守黨贏出選舉，成為下議院大多數，佢亦成功連任首相。
2013年，甘民樂決定搞公民投票，決定英國留唔留喺歐洲聯盟。2016年6月23號英國脫離歐盟公投脫歐派贏出之後第二日，本身支持英國留歐嘅甘民樂宣佈會喺同年10月辭任首相。去到7月，保守黨確定由文翠珊接任首相之後，佢喺7月13號辭職。
2016年9月12號，卡梅倫辭咗英國下議院議席。2023年11月出任辛偉誠內閣嘅外交、聯邦同發展事務大臣（英文：Foreign Secretary）。
甘民樂一次內閣

甘民樂一次內閣，或稱甘民樂-紀理歷聯合內閣，喺2010年5月11號上任，接替白高敦內閣。
甘民樂與紀理歷(2015)
2010年國會夠期改選，工黨敗選，保守黨同自民黨協商組閣，訂立包括國會任期鎖定5年議案。
國會延至2015年到期改選，保守黨單獨過半，自行組織甘民樂二次內閣。
甘油

甘油，即丙三醇（Propane-1,2,3-triol），係醇嘅一種，性質係無色無臭有甜味嘅黏性液體。
甘泉

甘泉係中國陝西延安一個縣，總面積2288平方公里，人口7萬。
盈德

盈德（韓文：영덕군／盈德郡 Yeongdeok gun */?）係大韓民國慶尚北道嘅一個郡。
盈彩繽紛

盈彩繽紛（Entrapment）係一隻香港賽馬馬匹，2006年喺澳洲出世，曾經喺2009-10馬季做咗香港最大進步馬匹。佢係自香港賽馬職業化以嚟，第一匹一季七捷嘅賽駒。
盈江

盈江係中國雲南德宏一個縣，總面積4429平方公里，人口27萬。
盆菜

盆菜，係香港新界嘅傳統菜餚，已經有幾百年歷史，係一種大雜燴。傳統盆菜用木盆或銻盆裝著。嚮喜慶節日，新居入伙、祠堂開光或者新年點燈，新界嘅鄉下人都會搞盆菜宴。

材料
盆菜嘅食材冇特別規定，不過而家嚮食肆賣嘅會包括蘿蔔、枝竹、魷魚、豬皮、冬菇、雞、鯪魚肉同埋炆豬肉。嚮商業市場上，為咗滿足消費者食得高級嘅要求，所以不少盆菜更包括有花膠、大蝦、鮑魚仔、髮菜、蠔豉、鱔乾等。其實，炆豬肉係整個盆菜嘅精粹所在，最花工夫煮。
而家，大部份賣嘅盤菜係用金屬盆或者陶瓷盆，方便食用之前加熱消毒。
盈峰一號

盈峰一號（英文：One Pacific Heights）係香港一座摩天大廈現樓，嚮上環和風街一號，近高陞街。地產發展商係Talent Master Investments Limited - 盈科大衍地產發展嘅子公司，公司大老闆係財技名人李澤楷。
盈峰一號係一座單幢樓，置身嚮和風街呢條橫街後巷入面，好聽咁講係靜中帶旺。嚮2009年8月，盈峰一號小業主已經可以收樓，一共有155個住宅單位。盈峰一號物業管理係採取封閉式管理。1層4伙，A及B座單位向北有海景，兩房兩廳。而C及D座低層只有皇后大道西同荷李活道一小段樓望樓景，實用面積比較細。盈峰一號樓高49層，可算做香港摩天大廈。樓下倉存第五類危險品。
盈科大衍地產發展

盈科大衍地產發展有限公司（英文：Pacific Century Premium Developments Limited，簡稱盈大地產、PCPD，港交所：0432）係一間喺香港交易所上市嘅地產公司，主要業務係地產發展同投資。公司喺百慕達註冊，主席係李澤楷，主要股東係電訊盈科。

史
1992年，投資公司「友聯建築材料集團有限公司」成立。1998年再改組成「友聯建築材料國際集團有限公司」。
2002年，友聯因為財政問題畀德祥企業收購，改名做「東方燃氣集團有限公司」。
2004年5月，電訊盈科將旗下包括數碼港、北京盈科中心、電訊盈科中心、其它投資物業同相關物業同設施管理公司等注入東方燃氣，重將東方燃氣改名做「盈科大衍地產」，將電盈有嘅地產項目借殼上市。